Caregivers kry hulp | Netwerk24
Caregivers kry hulp
Die Northern Free State Caregivers van Kroonstad ontvang hier ’n donasie van Quest Kroonstad om te help met die dienste wat hulle aan die gemeenskap lewer. Van links is sr. Adri van Heerden (NFS Caregivers), Felicity Combrinck (NFS Caregivers), Zelda Mulder (Quest) en Eben Smith (Quest). Foto: Izeth Wessels
Northern Free State Caregivers (NFS Caregivers) was die eerste benoemde nie-winsgewende liefdadigheidsorganisasie wat ’n ruim donasie op Maandag (01/07) van die Quest-vulstasie in Kroonstad ontvang het.
“Aan elke kliënt wat ons in Junie 2019 ondersteun het wil ons baie dankie sê en vertrou dat hierdie ondersteuningsprojek nog vele bystand gaan lewer aan ons gemeenskap,” sê Eben Smith, Quest se verteenwoordiger.
Die Northern Free State Caregivers lewer onder meer die volgende dienste: gratis 24-uur-tuisversorging 7 dae per week; private verplegingsdienste aan kankerpasiënte; bemagtiging en opleiding vir kankerpasiënte se familie; beperkte medikasie vir behoeftige kankerpasiënte; berading en emosionele ondersteuning; gratis mediese hulpmiddels soos hospitaalbeddens, rolstoele en suurstofapparaat; palliatiewe versorging, en vervoer van en na hospitale.
Lees meer op hul Facebookblad of by nfscaregivers.co.za. Vir meer inligting skakel 056-212-3415.